Document ID: 32005D0771

KOMISSION PÄÄTÖS,
tehty 3 päivänä marraskuuta 2005,
eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen tehdyn päätöksen 93/195/ETY muuttamisesta
(tiedoksiannettu numerolla K(2005) 4186)
(ETA:n kannalta merkityksellinen teksti)
(2005/771/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1) ja erityisesti sen 19 artiklan ii alakohdan,
sekä katsoo seuraavaa:
(1)
Komission päätöksen 93/195/ETY (2) liitteessä II vahvistettujen yleisten sääntöjen mukaan rekisteröityjen hevosten takaisintuonti raveja, kilpailuja ja kulttuuritapahtumia varten tapahtuneen tilapäisen maastaviennin jälkeen rajoitetaan hevosiin, jotka ovat olleet alle 30 päivää missä tahansa niistä kolmansista maista, jotka kuuluvat kyseisen päätöksen liitteessä I olevaan samaan ryhmään.
(2)
Rekisteröidyt hevoset, jotka osallistuvat olympialaisiin, niiden esikisoihin ja paralympialaisiin, ovat vastaanottajana toimivan kolmannen maan toimivaltaisten viranomaisten ja järjestävän elimen, kansainvälisen hevosurheiluliiton (International Federation for Equestrian Sports, FEI), eläinlääkinnällisessä valvonnassa.
(3)
Kun otetaan huomioon eläinlääkinnällisen valvonnan taso ja se, että kyseisiä hevosia pidetään erillään terveydentilaltaan heikommista eläimistä, tilapäisen maastaviennin kesto olisi pidennettävä alle 90 päivään, ja eläinten terveyttä koskevat vaatimukset ja eläinlääkärintodistukset olisi vahvistettava vastaavasti olympialaisten hevosurheilukilpailuihin ja niiden esikisoihin sekä paralympialaisiin osallistuvien rekisteröityjen hevosten takaisintuontia varten tilapäisen maastaviennin jälkeen.
(4)
Sen vuoksi päätös 93/195/ETY olisi muutettava vastaavasti.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 93/195/ETY seuraavasti:
1)
Lisätään 1 artiklaan luetelmakohta seuraavasti:
”-
jotka ovat osallistuneet olympialaisten hevosurheilutapahtumiin, niiden esikisoihin tai paralympialaisiin ja täyttävät tämän päätöksen liitteessä IX olevan mallin mukaisessa terveystodistuksessa vaaditut edellytykset.”
2)
Lisätään tämän päätöksen liitteenä oleva teksti liitteeksi IX.
2 artikla
Tämä päätös on osoitettu kaikille jäsenvaltioille.
Tehty Brysselissä 3 päivänä marraskuuta 2005.

Labels: 0
3
6